《赠季泉孙太史年兄春太夫人南归》
明代·黄廷用

十载长安献赋同，喜随仙佩凤池东。暂承白发从天上，正值青春入越中。

柳色新分南浦绿，奎文遥映北辰红。悬知花外潘舆转，日望高云是汉宫。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。